Pentti Saaritsa

Pentti Juhani Saaritsa (s. 29. joulukuuta 1941 Helsinki) on suomalainen runoilija ja suomentaja. Hän on julkaissut useita runokokoelmia sekä kääntänyt runoutta ja proosaa lähinnä espanjasta ja ruotsista.

Elämä ja ura
Saaritsa vietti lapsuutensa ja nuoruutensa äitinsä ja isoveljensä kanssa Helsingin Kalliossa, ja hänen varhaislapsuuttaan leimasi jatkosota. Perheen isä kaatui Ässärykmentin korpraalina Itä-Karjalassa syksyllä 1941 ennen Pentin syntymää. Saaritsa kirjoitti ylioppilaaksi Helsingin II lyseosta vuonna 1961 ja opiskeli sen jälkeen kieliä ja kirjallisuutta Helsingin yliopistossa.

Saaritsa toimi kulttuuritoimittajana Ylioppilaslehdessä vuosina 1964–1965 ja Suomen Sosialidemokraatissa vuosina 1965–1967. Hän jättäytyi vapaaksi runoilijaksi ja suomentajaksi vuonna 1967. Saaritsan esikoisrunokokoelma Pakenevat merkit ilmestyi vuonna 1965.

Saaritsa on sanonut vaikuttuneensa 1960-luvulla etenkin chileläisen Pablo Nerudan runoudesta. Hän ehti tavata Nerudan henkilökohtaisesti tämän vieraillessa Helsingissä vuonna 1965. Latinalaisamerikkalaisen kirjallisuuden tuntijana Saaritsa on luennoinut aiheesta Helsingin ja Turun yliopistoissa.

Saaritsa sanoitti useita 1970-luvun poliittisen laululiikkeen klassikoita, kuten ”Laulu Spartakuksesta” ja suomensi muun muassa kappaleen ”Rauha, ystävyys, solidaarisuus”. Hän on sanoittanut tai suomentanut kaikkiaan liki 200 levytettyä laulua.

Vuonna 1998 ilmestyi Saaritsan itse valitsema kokoelma hänen siihenastisesta tuotannostaan nimellä Pohjakosketus: 30 vuotta runoa.

Saaritsa on naimisissa, ja hänellä on seitsemän lasta.

Vuonna 2005 Saaritsalle myönnettiin valtion taiteilijaeläke.

Saaritsan omat runokokoelmat

Saaritsan suomennokset 
 Albers, Joseph: Taito nähdä, Vapaa taidekoulu 1985 (Kimmo Pasanen)
 Andersson, Claes: Kuvien takana, Otava 1973
 Andersson, Claes: Parhaat päiväni, WSOY 1989
 Asturias, Miguel Angel: Weekend Guatemalassa, WSOY 1968
 Bargum, Johan: Veronica, Yleisradio 1986
 Bergman, Ingmar: Jokin sielussa, Yleisradio 1991
 Borges, Jorge Luis: Hiekkakirja, WSOY 2003
 Borges, Jorge Luis: Peilin edessä ja takana, WSOY 1998
 Carpelan, Bo: Diktamina, Otava 2004
 Carvalho-Neto, Paulo de: Setäni Atahualpa, WSOY 1981
 García Lorca, Federico: Doña Rosita ja muita näytelmiä, Otava 1978
 García Lorca, Federico: Veren häät ja muita näytelmiä, Otava 1974
 García Márquez, Gabriel: Elää kertoakseen, WSOY 2005
 García Márquez, Gabriel: Kukapa everstille kirjoittaisi, WSOY 1970
 García Márquez, Gabriel: Oudot vaeltajat, WSOY 2004 (& Matti Brotherus)
 García Márquez, Gabriel: Patriarkan syksy, WSOY 1986
 García Márquez, Gabriel: Pelon hetki, WSOY 1972
 García Márquez, Gabriel: Rojumyrsky, WSOY 1993
 García Márquez, Gabriel: Surullinen ja uskomaton tarina, WSOY 1975
 Groth, Joakim: Helsingin laukaukset, Yleisradio 1984 
 Haym, Nicola: Julius Caesar, Suomen kansallisooppera 1981 (libretto) 
 Huldén, Lars: Erään marjamatkan seikkaperäinen kuvaus, WSOY 2006
 Huldén, Lars: Pitkäätanssia, Kirjayhtymä 1979
 Huldén, Lars: Taivas tummuu, mutta valkoisiin pilviin osuu valo, WSOY 1991
 Jevtušenko, Jevgeni: Laulava pato, Kirjayhtymä 1973 (& Raija Rymin)
 Jevtušenko, Jevgeni: Näkymättömät langat, Tammi 1982 (& Seppo Loponen)
 Jevtušenko, Jevgeni: Runoni, Kirjayhtymä 1984 (& Markku Lahtela & Erkki Peuranen)
 Kahlo, Frida: Taiteilija Frida Kahlo, paljastava omakuva, Otava 1995 (& Leila Salminen) 
 Kallifatides, Theodor: Pudonnut enkeli, Kirjayhtymä 1981
 Kello 0. Latinalaisen amerikan runoja ja runoelmia, WSOY 1969 (toim. & suom.). Nimiruno "Hora 0" Ernesto Cardenalin.
 Kihlman, Christer: Alastomat ja autuaat, WSOY 1982
 Kihlman, Christer: Henkikulta, Pohjoinen 1987
 Kihlman, Christer: Ihminen joka järkkyi, Tammi 1971
 Kihlman, Christer: Kaikki minun lapseni, Tammi 1980 
 Kihlman, Christer: Kallis prinssi, Tammi 1975
 Kihlman, Christer: Puhtaita elämän unelmat, Tammi 1983
 Kyrklund, Willy: Liian innokas rakastaja ja muita kertomuksia, WSOY 2002
 Kyrklund, Willy: Oikea tunne Hyvyydestä, WSOY 2004
 Kyrklund, Willy: Tuuliajolla tappion maisemissa, Tammi 1986
 Martin, Agnes: Hiljaisuus taloni lattialla, Vapaa Taidekoulu 1990 (& Kimmo Pasanen)
 Neruda, Pablo: Andien mainingit, Tammi 1972
 Neruda, Pablo: Meren ja yön portit, Tammi 1980
 Neruda, Pablo: Runoja, Tammi 1964
 Neruda, Pablo: Valitut runot, Tammi 1983
 Neuvostolyriikkaa I, Tammi 1975 (& Anna-Maija Raittila)
 Núñez, Maritza: Gabriela Mistral, (omakustanne)1995
 Núñez, Maritza: Kullervo, (omakustanne) 2005
 Núñez, Maritza: Sunnuntai-illan unelmia, (omakustanne) 2004
 Pasolini, Pier Paolo: Tuhkan lauluja, WSOY 1999
 Paz, Octavio: Aurinkokivi, WSOY 1990
 Pessoa, Fernando: En minä aina ole sama, Otava 2001 
 Pessoa Fernando: Hetkien vaellus, Otava 1974
 Salaperäinen seurue, runoja jotka tulivat ja jäivät, WSOY 1997 (toim. & suom.)
Shakespeare, William: Loppiaisaatto, WSOY 2012
 Södergran, Edith: Edith Södergranin kirjeet, Otava 1990
 Södergran, Edith: Elämäni, kuolemani ja kohtaloni, Otava 1995 (& Uuno Kailas & Aale Tynni) 
 Södergran, Edith: Tulevaisuuden varjo, Otava 1972
 Vihreä lisko, Kuuban uutta runoutta, Otava 1971
 Westö, Mårten: Epätoivon toivo ja muita keskusteluja, Tammi 2000

Palkinnot 
 J. H. Erkon kirjoituskilpailu 1964 
 Valtion kääntäjäpalkinto 1969, 1975, 1987
 Valtion kirjallisuuspalkinto 1972, 1978
 WSOY:n kääntäjäpalkinto 1973, 1985
 Mikael Agricola -palkinto 1976, 1987
 Valtion 15-vuotinen taiteilija-apuraha 1982
 Svenska kulturfondenin palkinto 1986
 Gabriela Mistral -mitali 1996
 Suomen Kulttuurirahaston tunnustuspalkinto 1999
 Nuori Aleksis -palkinto 2000
 Yleisradion Kääntäjä-karhu 2001
 Pablo Neruda -mitali 2004 (Chilen valtio)
 WSOY:n kirjallisuussäätiön tunnustuspalkinto 2007
 Pro Finlandia -mitali 2013
 Pohjoismainen kääntäjäpalkinto 2014
Lähde

Lähteet

Aiheesta muualla 

 Karvanen, Salla: Surumielisyyteen taipuva yhteiskuntakriitikko Saaritsan esittely Sähköiset säkeet -verkkoantologiassa
 Saaritsan runoja Sähköiset säkeet -verkkoantologiassa
 Saaritsa Siltalan verkkosivuilla
 ”Soivaa puhetta maailmasta” (Tuomo Karhu 14.11.2001)
 
 Kirjallisuuskritiikin verkkolehti Kiiltomadon arvostelu runokokoelmasta Valkoiseksi maalattu musta laatikko (2006) (Jari Olavi Hiltunen 11.1.2007)

Suomalaiset runoilijat
Suomentajat
Mikael Agricola -palkinnon saajat
Pro Finlandia -palkitut
Vuonna 1941 syntyneet
Elävät henkilöt